CELEX: 32011R1222
Language: el
Date: 2011-11-28 00:00:00
Title: Εκτελεστικός κανονισμός (ΕΕ) αριθ. 1222/2011 της Επιτροπής, της 28ης Νοεμβρίου 2011 , για τροποποίηση του κανονισμού (ΕΚ) αριθ. 1010/2009 όσον αφορά διοικητικές διευθετήσεις με τρίτες χώρες για τα πιστοποιητικά αλιευμάτων που αφορούν προϊόντα θαλάσσιας αλιείας

29.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 314/2
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1222/2011 ΤΗΣ ΕΠΙΤΡΟΠΉΣ
   της 28ης Νοεμβρίου 2011
   για τροποποίηση του κανονισμού (ΕΚ) αριθ. 1010/2009 όσον αφορά διοικητικές διευθετήσεις με τρίτες χώρες για τα πιστοποιητικά αλιευμάτων που αφορούν προϊόντα θαλάσσιας αλιείας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (1), και ιδίως το άρθρο 12 παράγραφος 4, το άρθρο 14 παράγραφος 3, το άρθρο 20 παράγραφος 4 και το άρθρο 52,
   Εκτιμώντας τα ακόλουθα:
   
               (1)
            
            
               Οι διοικητικές διευθετήσεις με τρίτες χώρες για τα πιστοποιητικά αλιευμάτων για προϊόντα αλιείας περιέχονται στο παράρτημα IX του κανονισμού (ΕΚ) αριθ. 1010/2009 της Επιτροπής, της 22ας Οκτωβρίου 2009, περί της θέσπισης λεπτομερών κανόνων εφαρμογής του κανονισμού (ΕΚ) αριθ. 1005/2008 (2).
            
         
               (2)
            
            
               Οι νέες διοικητικές διευθετήσεις για τα πιστοποιητικά αλιευμάτων, οι οποίες βασίζονται σε ηλεκτρονικά συστήματα ιχνηλασιμότητας, αποτέλεσαν αντικείμενο συμφωνίας με τη Νορβηγία και τη Νότια Αφρική, αντίστοιχα, στις 4 Μαΐου 2011 και 21 Σεπτεμβρίου 2010.
            
         
               (3)
            
            
               Συνεπώς, είναι σκόπιμο να τροποποιηθεί ανάλογα το παράρτημα IX του κανονισμού (ΕΚ) αριθ. 1010/2009.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΚ) αριθ. 1010/2009 τροποποιείται σύμφωνα με τα παραρτήματα I και ΙΙ του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 286 της 29.10.2008, σ. 1.
   
      (2)  ΕΕ L 280 της 27.10.2009, σ. 5.
   
      ΠΑΡΑΡΤΗΜΑ I
      Στο παράρτημα IX του κανονισμού (ΕΚ) αριθ. 1010/2009, το τμήμα 1 αντικαθίσταται από το ακόλουθο κείμενο:
      
         «Τμήμα 1
         
         
            ΝΟΡΒΗΓΙΑ
         
         ΣΥΣΤΗΜΑ ΠΙΣΤΟΠΟΙΗΣΗΣ ΑΛΙΕΥΜΑΤΩΝ
         Σύμφωνα με το άρθρο 12 παράγραφος 4 του κανονισμού (ΕΚ) αριθ. 1005/2008, το πιστοποιητικό αλιευμάτων που προβλέπεται στο άρθρο 12 και στο παράρτημα II του εν λόγω κανονισμού αντικαθίσταται —για αλιευτικά προϊόντα που προέρχονται από αλιεύματα τα οποία αλιεύονται από σκάφη που φέρουν σημαία Νορβηγίας— από νορβηγικό πιστοποιητικό αλιευμάτων βάσει του νορβηγικού συστήματος ζύγισης και καταγραφής αλιευμάτων, το οποίο είναι ηλεκτρονικό σύστημα ιχνηλασιμότητας υπό τον έλεγχο των νορβηγικών αρχών, που εξασφαλίζει το ίδιο επίπεδο ελέγχου από τις αρχές, όπως απαιτείται στο πλαίσιο του συστήματος πιστοποίησης αλιευμάτων της Ευρωπαϊκή Ένωσης.
         Υποδείγματα των πιστοποιητικών αλιευμάτων Νορβηγίας που θα αντικαταστήσουν το πιστοποιητικό αλιευμάτων και επανεξαγωγής της Ευρωπαϊκής Ένωσης περιλαμβάνονται στο προσάρτημα I.
         Τα έγγραφα που αναφέρονται στο άρθρο 14 παράγραφοι 1 και 2 του κανονισμού (ΕΚ) αριθ. 1005/2008 μπορούν να κοινοποιηθούν με ηλεκτρονικά μέσα.
         Η Νορβηγία απαιτεί την προσκόμιση πιστοποιητικού αλιευμάτων για εκφορτώσεις και εισαγωγές στο έδαφός της αλιευμάτων που έχουν αλιευθεί από σκάφη τα οποία φέρουν σημαία κράτους μέλους της Ευρωπαϊκής Ένωσης.
         ΑΜΟΙΒΑΙΑ ΣΥΝΔΡΟΜΗ
         Αναπτύσσεται αμοιβαία συνδρομή δυνάμει του άρθρου 51 του κανονισμού (ΕΚ) αριθ. 1005/2008 για να διευκολυνθεί η ανταλλαγή πληροφοριών και η συνδρομή μεταξύ των αντίστοιχων αρμόδιων αρχών στη Νορβηγία και στα κράτη μέλη της Ευρωπαϊκής Ένωσης, βάσει των λεπτομερών κανόνων αμοιβαίας συνδρομής που προβλέπονται στον κανονισμό (ΕΚ) αριθ. 1010/2009 της Επιτροπής.
         
            Προσάρτημα I
            
               
            
               
            
               
            
               
         »
   
   
      ΠΑΡΑΡΤΗΜΑ II
      Στο παράρτημα IX του κανονισμού (ΕΚ) αριθ. 1010/2009, προστίθεται το ακόλουθο τμήμα 7:
      
         «Τμήμα 7
         
         
            ΝΟΤΙΑ ΑΦΡΙΚΗ
         
         ΣΥΣΤΗΜΑ ΠΙΣΤΟΠΟΙΗΣΗΣ ΑΛΙΕΥΜΑΤΩΝ
         Σύμφωνα με το άρθρο 12 παράγραφος 4 του κανονισμού (ΕΚ) αριθ. 1005/2008 του Συμβουλίου, το πιστοποιητικό αλιευμάτων που προβλέπεται στο άρθρο 12 και στο παράρτημα II του εν λόγω κανονισμού αντικαθίσταται —για αλιευτικά προϊόντα που προέρχονται από αλιεύματα τα οποία αλιεύονται από σκάφη που φέρουν σημαία Νότιας Αφρικής— από πιστοποιητικό αλιευμάτων Νότιας Αφρικής, το οποίο είναι ηλεκτρονικό σύστημα ιχνηλασιμότητας υπό τον έλεγχο των αρχών της Νότιας Αφρικής, που εξασφαλίζει το ίδιο επίπεδο ελέγχου από τις αρχές, όπως απαιτείται στο πλαίσιο του συστήματος πιστοποίησης αλιευμάτων της Ευρωπαϊκής Ένωσης.
         Υποδείγματα των πιστοποιητικών αλιευμάτων Νότιας Αφρικής που θα αντικαταστήσουν το πιστοποιητικό αλιευμάτων και επανεξαγωγής της Ευρωπαϊκής Ένωσης περιλαμβάνονται στο προσάρτημα I.
         Τα έγγραφα που αναφέρονται στο άρθρο 14 παράγραφοι 1 και 2 του κανονισμού (ΕΚ) αριθ. 1005/2008 μπορούν να κοινοποιηθούν με ηλεκτρονικά μέσα.
         
            Προσάρτημα I
            
               
            
               
            
               
         »